L 244/26 De Europæiske Fællesskabers Tidende 29.9.2000 EUROPA-PARLAMENTETS OG RÅDETS FORORDNING (EF) Nr. 2039/2000 af 28. september 2000 om ændring af forordning (EF) nr. 2037/2000 om stoffer, der nedbryder ozonlaget, for så vidt angår basisåret for tildeling af kvoter af hydrochlorfluorcarboner EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 175, stk. 1, under henvisning til udtalelse fra Det Økonomiske og Sociale Udvalg (), efter høring af Regionsudvalget, efter proceduren i traktatens artikel 251 ), og ud fra følgende betragtninger: (1) — I Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (?) er 1996 fastsat som basisår for tildeling af kvoter af hydrochlorfluorcarboner (HCFC). Siden 1996 er der sket betydelige ændringer i HCFC-markedet for importørernes vedkommende. Bevares 1996 som basisår, vil det medføre, at et stort antal importører ikke får tildelt importkvoter. Kvoterne bør generelt baseres på de seneste og mest repræsentative tal, i dette tilfælde 1999. At bevare 1996 som basisår vil derfor kunne anses for at være vilkårligt og vil desuden kunne medføre, at princippet om ikke-forskelsbehandling og retmæssige forventninger overtrædes. (2) > Forordning (EF) nr. 2037/2000 bør derfor ændres i overensstemmelse hermed — UDSTEDT FØLGENDE FORORDNING: Artikel 1 I artikel 4, stk. 3, nr. i), litra h), i forordning (EF) nr. 2037 2000 ændres »vedkommendes procentvise markedsandel i 1996« til »den procentvise markedsandel, som vedkommende tildeltes i 199%. Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. september 2000. På Europa-Parlamentets vegne N. FONTAINE Formand () Udtalelse afgivet den 20. september 2000 (endnu ikke offentliggjort i EFT). (?) Europa-Parlamentets udtalelse af 21.9.2000 (endnu ikke offent- liggjort i EFT) og Rådets afgørelse af 28.9.2000. ) Se side 1 i denne EFT. Forordningen er ændret ved forordning (EF) nr. 2038/2000 (se side 25 i denne EFT). På Rådets vegne P. MOSCOVICI Formand